text: Stigende salg af byggegrunde i Esbjerg
  29 april 2013 kl. 06.29
  Salget af parcelhusgrunde i Esbjerg Kommune ser ud til at gå imod lysere tider. Esbjerg Kommune har således i år allerede solgt 24 parcelhusgrunde, skriver jv.dk.
  De seneste tal fra rådhuset viser, at salget af kommunale parcelhusgrunde er steget markant i årets første kvartal.
  Esbjerg Kommune har således i år allerede solgt 24 parcelhusgrunde. Det skal holdes op imod et salg på 46 grunde hele sidste år, hvilket i forvejen var det højeste antal solgte grunde i Region Syddanmark.
  Borgmester Johnny Søtrup glæder sig over stigningen i salget:
  -Det er et rigtig, rigtig flotte tal for første kvartal. Det er glædeligt, og det ligner virkeligt et tøbrud, siger borgmesteren til jv.dk.
  Det største salg i første kvartal er sket på Uranusvænget i Sønderris med fem grunde, og også i Hjerting, hvor grundene i Kløvholmparken koster omkring 830.000 kr. eksklusiv tilslutningsbidraget på ca. 150.000 kr.
  I forvejen har byens havn og offshore-industri i modsætning til mange andre steder i landet skabt vækst i antallet af arbejdspladser.
  Se mere i TV SYD Nyheder kl. 19.30
  